《答胡梅所菊节有怀 其一》
明代·林弼

秋怀耿耿雁能知，节物匆匆菊较迟。袖里空存三礼赋，尊前莫咏四愁诗。

及时聊复成欢笑，感事多应入梦思。为问空湖山下叟，把萸此日共伊谁。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。